Arnfinn Haram

Arnfinn Andreas Haram (født 25. september 1948 i Ålesund, død 10. juni 2012) var en norsk dominikanerbror og samfunnsdebattant, som blant annet skrev fast i avisen Klassekampen og gav ut flere bøker. 
Han var utdannet cand.theol ved Menighetsfakultetet og var tidligere prost i Den norske kirke, blant annet sokneprest i Loddefjord i Bergen og senere prost i Laksevåg prosti.  Etter sin konversjon til den katolske kirke i 1998 studerte han ved Angelicum i Roma, der han i 2008 ble lisensiat i teologi på en avhandling om kardinal Newman. Fra 2009 og fram til sin død var han prior for dominikanerklosteret i Oslo.

Bibliografi 
 Tre florentinarar : essay og artiklar om religion, kultur og samfunn : 2003-2009 (forord av Jon Michelet). Efrem forlag 2009
 Den gudstenestlege regula : reformatorisk arv og aktuelt program Oslo 1979
 Kristen oppseding og kyrkjeleg identitet : ei vurdering av IKO med særleg sikte på folkekyrkjeproblemet Oslo 1978

Referanser

Eksterne lenker 
 Arnfinn Haram på katolsk.no

Norske dominikanere
Norske katolske prester
Norske lutherske prester
Personer fra Ålesund kommune
Norske salmediktere